किसानलाई आवश्यक पर्ने गुणस्तरीय उपयुक्त कृषि सामग्री (बालीनालीका उपयुक्त जातहरू र तिनको स्वस्थ एवं गुणस्तरीय बीउ बिजन, मलखाद, उन्नत नश्ल, औजार, उपकरण, मेसिनरी आदि) आवश्यकताअनुसार सुलभ मूल्यमा उपलब्ध गराइनु पर्दछ । यस क्रममा कमसल वा गुणस्तरहीन बिउ बीजनका कारण बीउ नउम्रेमा वा बाली पूर्ण वा आंशिकरूपमा असफल भएमा सो को क्षतिपूर्ति अनिवार्य रूपमा हुनुपर्ने र त्यस्तो क्षतिपूर्ति बिउ व्यापारी वा कम्पनी स्वयम्ले व्यहोर्नु पर्ने कानुनी व्यवस्था र यसको कार्यान्वयन गरिनु पर्दछ ।
